CELEX: C2004/262/06
Language: sk
Date: 2004-10-23 00:00:00
Title: Rozsudok Súdneho dvora (prvá komora) z 9. septembra 2004 vo veci C-292/02 (návrh na začatie konania o prejudiciálnej otázke podaný Finanzgericht Düsseldorf): Meiland Azewijn BV proti Hauptzollamt Duisburg (Spotrebné dane — Minerálne oleje používané pri poľnohospodárskych prácach — Smernica 92/81/EHS — Článok 8 bis — Označenie v členskom štáte, kde bola povolená spotreba — Zákaz označenia v členskom štáte používania — Smernica 95/60/ES)

23.10.2004   
            
            
               SK
            
            
               Úradný vestník Európskej únie
            
            
               C 262/4
            
         
      ROZSUDOK SÚDNEHO DVORA
   
   (prvá komora)
   z 9. septembra 2004
   vo veci C-292/02 (návrh na začatie konania o prejudiciálnej otázke podaný Finanzgericht Düsseldorf): Meiland Azewijn BV proti Hauptzollamt Duisburg (1)
   
   (Spotrebné dane - Minerálne oleje používané pri poľnohospodárskych prácach - Smernica 92/81/EHS - Článok 8 bis - Označenie v členskom štáte, kde bola povolená spotreba - Zákaz označenia v členskom štáte používania - Smernica 95/60/ES)
   (2004/C 262/06)
   Jazyk konania: nemčina
   Vo veci C-292/02, predmetom ktorej je návrh podaný Súdnemu dvoru 13. augusta 2002 v súlade s článkom 234 ES rozhodnutím Finanzgericht Düsseldorf (Nemecko) zo 6. augusta 2002 na začatie konania o prejudiciálnej otázke, ktorá vyplynula zo sporu prejednávaného pred týmto vnútroštátnym súdom medzi Meiland Azewijn BV a Hauptzollamt Duisburg, Súdny dvor (prvá komora), v zložení: predseda P. Jann, sudcovia S. von Bahr (spravodajca) a R. Silva de Lapuerta, generálny advokát: F.G. Jacobs, tajomník: M. Múgica Arzamendi, hlavný referent, vyhlásil dňa 9. septembra 2004 rozsudok, ktorého výrok znie:
   
               1.
            
            
               Článok 8 bis ods. 1 smernice Rady 92/81/EHS z 19. októbra 1992 o harmonizácii štruktúr spotrebných daní z minerálnych olejov, zmenenej a doplnenej smernicou Rady 94/74/ES z 22. decembra 1984, sa má vykladať tak, že zakazuje členským štátom uvaliť spotrebnú daň na minerálny olej, bez ohľadu na to, či je alebo nie je označený, ktorý sa nachádza v bežnej nádrži úžitkového motorového vozidla, akým je napríklad poľnohospodársky stroj a ktorý sa nepoužíva len ako palivo na pohon tohto stroja, ale aj na iné účely, ako napríklad na poľnohospodárske práce, za predpokladu, že spotreba tohto minerálneho oleja bola zákonne povolená v inom členskom štáte.
            
         
               2.
            
            
               Fyzické osoby sa môžu pred vnútroštátnymi súdmi dovolávať zákazu v článku 8 bis ods. 1 smernice 92/81 v znení zmien a doplnení pri napadnutí vnútroštátnych právnych noriem, ktoré sú v rozpore s týmto zákazom.
            
         
      (1)  Ú. v. ES C 261 z 26.10.2002